DA Den Europæiske Unions Tidende C 122/4

Kortfattede oplysninger fra medlemsstaterne om statsstøtte, der ydes i henhold til Kommissionens forordning (EF) nr. 1/2004 af 23. december 2003 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af landbrugsprodukter

(2006/C 122/03)

Støtte nr.: XA 13/2006

Medlemsstat: Slovenien

Støtteordningens benævnelse eller navnet på den virksomhed, der modtager en individuel støtte: Medfinansiering af præmier til forsikring af afgrøder og høstudbytte i 2006

Retsgrundlag: Uredba o sofinanciranje zavarovalnih premij za zavarovanje posevkov in plodov v letu 2006

Forventede årlige udgifter til ordningen eller det samlede individuelle støttebeløb, der ydes til virksomheden: De forventede udgifter for 2006 andrager 500 000 000 SIT (2 085 940 EUR)

Maksimal støtteintensitet: Medfinansiering af 30 % af udgifterne til præmier til forsikring af landbrugsafgrøder mod hagl, brand og lynnedslag

Gennemførelsesdato: Marts 2006

Ordningens eller den individuelle støttes varighed: Sidste dato for tilsagn om støtte er den 31.12.2006

Støttens formål: Støtte ydet i medfør af artikel 11 i Kommissionens forordning nr. 1/2004 — Støtte til betaling af forsikringspræmier

Formålet med betalingen af en del af forsikringspræmierne er at anspore landbrugsproducenterne til at forsikre sig mod eventuelle tab som følge af naturkatastrofer eller dårligt vejr, så de dermed tager ansvaret for risikohåndtering på dette område

Sektorer: Landbrug — planteproduktion

Den støttetildelende myndigheds navn og adresse:

Ministeriet for landbrug, skovbrug og ernæring (Ministrstvo za kmetijstvo, gozdarstvo in prehrano) Dunajska 58 SLO-1000 Ljubljana

Sloveniens agentur for landbrugsmarkeder og regionaludvikling (Agencija RS za kmetijske trge in razvoj podeželja) Dunajska 160 SLO-1000 Ljubljana

Websted: http://www.mkgp.gov.si/index.php?id=1037

Støtte nr.: XA 14/06

Medlemsstat: Det Forenede Kongerige

Region: Somerset (Støtten vil kunne ydes i Somerset county samt i områderne Exmoor National Park og Blackdown Hills Area of Outstanding Natural Beauty)

Støtteordningens betegnelse eller navnet på den virksomhed, der modtager individuel støtte: Tjenesteydelser til støtte for fødevaresektoren — Somerset FS4

Retsgrundlag: Sections 4 and 5 of The Regional Development Agencies Act 1998

Forventede årlige udgifter til ordningen eller det samlede individuelle støttebeløb, der ydes til virksomheden:

1. april 2006 — 31. marts 2007: 350 000 GBP

1. april 2007 — 30. juni 2007: 350 000 GBP

Maksimal støtteintensitet: 100 %

Gennemførelsesdato:

Støtteordningens eller det individuelle støtteprojekts varighed: Støtteordningen udløber den 30. juni 2007. På nuværende tidspunkt er det planlagt at forlænge ordningen, men kun hvis den kan finansieres med yderligere statsstøtte

Målet med støtten: Sektorudvikling

Målet med støtten er at hjælpe SMV'er, der beskæftiger sig med produktion og forarbejdning af fødevarer, og som satser på at øge deres muligheder på markedet.

Støtten gennemføres i overensstemmelse med artikel 14 i forordning (EF) nr. 1/2004. De støtteberettigede omkostninger er:

omkostninger forbundet med uddannelse

konsulentbistand

organisering af og deltagelse i messer og udstillinger (deltagergebyrer, omkostninger til publikationer og leje af udstillingslokaler)

Berørt(e) sektor(er): Ordningen gælder for virksomheder, der beskæftiger sig med produktion, forarbejdning og afsætning af landbrugsprodukter. Ordningen gælder alle delsektorer

Den støttetildelende myndigheds navn og adresse:

Somerset County Council The Fire Station George Street Glastonbury Somerset TA10 9PR United Kingdom

Navn og adresse på det organ, der forvalter støtteordningen

Somerset Food Links The Old Town Hall Bow Street Langport Somerset TA10 9PR United Kingdom

Websted: http://www.somerset.foodlinks.org.uk

Klik på »Project Areas« og derefter på »Food Sector Support Service — Somerset (FS4)«

Alternativt kan der søges oplysninger på Det Forenede Kongeriges centrale websted for ikke-anmeldelsespligtig statsstøtte til landbrugsbedrifter på:

http://www.defra.gov.uk/farm/state-aid/setup/exist-exempt.htm

Klik på »Food Sector Support Service — Somerset (FS4)«

Andre oplysninger: Støtten vil tillige kunne ydes til visse andre virksomheder end landbrugsvirksomheder. Støtte til andre virksomheder end landbrugsvirksomheder udbetales i overensstemmelse med Kommissionens forordning (EF) nr. 69/2001

Støttemodtagere kan ikke selv vælge tjenesteyder. Tjenesteyderen er Somerset Food Links, der formidler konsulenter udvalgt ved en udbudsprocedure på grundlag af markedsprincipperne, i overensstemmelse med artikel 14, stk. 5 i forordning (EF) 1/2004

Støtte nr.: XA 15/06

Medlemsstat: Det Forenede Kongerige

Region: England

Støtteordningens navn eller navnet på den virksomhed, der modtager individuel støtte: England Catchment Sensitive Farming Delivery Initiative 2006-2007 (ECSFDI)

Retsgrundlag: This is a non-statutory service, participation in which is voluntary. The Agriculture Act 1986 (section 1) provides the legal base for the provision by Government of advice in connection with any agricultural activity.

Forventede årlige udgifter til ordningen eller den samlede individuelle støtte, der ydes virksomheden:

1. april 2006 — 31. marts 2007: 10 mio. GBP

1. april 2007 — 30. juni 2007: 3,75 mio. GBP

Initiativet ophører den 30. juni 2007. Defra (Department for Environment, Food and Rural Affairs) agter dog at forlænge initiativet til den 31. marts 2008, hvis der opnås tilladelse til at yde statsstøtte. Der er allerede afsat 11,25 mio. GBP til denne forlængede periode

Maksimal støtteintensitet: 100 %

Gennemførelsesdato: Det nye program begynder den 1. april 2006

Ordningens eller den individuelle støttes varighed: Indtil den 30. juni 2007

Målet med støtten: Miljøbeskyttelse. ECSFDI har til formål, at øge kendskabet til diffus vandforurening fra landbruget og at fremme en hurtig frivillig indsats fra landmændenes side for at tackle dette problem på fyrre prioriterede indvindingssteder. Initiativet vil bidrage til, at man kan nå de indenlandske og internationale miljømål, specielt målene i vandrammedirektivet

Der ydes støtte til dækning af udgifter til rådgivning om, hvordan man kan reducere den diffuse vandforurening. Støtten ydes til dækning af udgifter til konsulenthonorarer i overensstemmelse med artikel 14 i forordning (EF) nr. 1/2004

Berørt(e) sektor(er): Kun personer, der arbejder med produktion af landbrugsprodukter, kan modtage støtte under ECSFDI. Alle delsektorer er støtteberettigede

Navn og adresse på den støttetildelende myndighed:

Department for Environment, Food and Rural Affairs: Defra Water Quality Division 3/8 Whitehall Place London SW1A 2HH United Kingdom

På Defra's vegne forvaltet af:

Rural Development Service (Natural England partnership) and Environment Agency: RDS — Farm Advice Unit Eastbrook Shaftesbury Road Cambridge CB2 2DR United Kingdom

Websted: Nærmere oplysninger om ECSFDI og det mere omfattende CSF-program, samt hele teksten til dette dokument, findes på

www.defra.gov.uk/farm/environment/water

klik på »state aid« yderst til venstre på den pågældende side

Andre oplysninger: Modtagerne har ikke mulighed for at vælge tjenesteyder. Tjenesteyderen er Natural England, som er et offentligt forvaltningsorgan

Underskrevet og dateret på vegne af Department for Environment, Food and Rural Affairs (den ansvarlige myndighed i Det Forenede Kongerige):

Stephen Anderson

Agricultural State Aid Team Leader

Defra

8E9 Millbank

17 Smith Square

London SW1P 3JR

United Kingdom

Støtte nr.: XA 16/2006

Medlemsstat: Frankrig

Departement: Hérault

Støtteordningens benævnelse: Støtte til investeringer i materiel, som landbrugskooperativer anvender til at sikre, at produkter kan spores

Retsgrundlag:

— Article 4 du règlement (CE) no 1/2004 de la Commission européenne

— Articles L 1511-1 et suivants du code général des collectivités territoriales

— Délibération du Conseil général de l'Hérault votée le 15 décembre 2005

Forventede årlige udgifter til støtteordningen: 70 000 EUR

Maksimal støtteintensitet: Støtten ydes som et tilskud på 40 % af de støtteberettigede investeringer minus skat. Der er normalt et loft på 15 000 EUR over de støtteberettigede investeringer, men det kan være på 30 000 EUR, hvis der er tale om et landbrugskooperativ med to produktionssteder

Ordningens gennemførelsesdato og varighed: Indtil den 31. december 2006

Støttens formål: Foranstaltningen omfatter alle sektorer, hvor der foregår produktion, forarbejdning og afsætning af landbrugsprodukter, og er en videreførelse af den, der blev godkendt under nr. N 234/2002. Den falder ind under artikel 4, stk. 3, litra a) og c), i Kommissionens forordning (EF) nr. 1/2004 af 23. december 2003 og har til formål at forbedre fødevarekvaliteten og -sikkerheden. Foranstaltningen gør det muligt at finansiere investeringer, der kan danne grundlag for sporing af oprindelse, fx:

software (som GIS), bortset fra det, der er nødvendigt til administrative opgaver

computere (uden software til den løbende administration).

Berørte sektorer: Alle landbrugskooperativer i Hérault og alle sektorer, hvor der foregår produktion, forarbejdning og afsætning af landbrugsprodukter

Navn og adresse på den myndighed, der yder støtten:

Monsieur le Président du Conseil général de l'Hérault 1000, rue d'Alco F-34000 Montpellier

Internetadresse: Denne støtteordning er offentliggjort på Hérault-departementets websted: http://www.cg34.fr. for at komme til den relevante side følges stien:

economie/agriculture/productions/viticulture/en savoir plus: aides aux coopératives agricoles.

Støttenr.: XA 18/2006

Medlemsstat: Spanien

Region: Catalonien

Støtteordningens benævnelse eller navnet på den virksomhed, der modtager individuel støtte: Pilotplan for samlede driftsaftaler

Retsgrundlag: Orden ARP/307/2005, de 7 de julio, por la que se aprueban las bases reguladoras del plan piloto de los contratos globales de explotación, y se convocan los correspondientes al año 2005.

Orden ARP/405/2005, de 13 de octubre, por la cual se modifican las bases reguladoras del plan piloto de los contratos globales de explotación aprobados por la Orden ARP/307/2005, de 7 de julio (DOGC núm. 4494, de 21.10.2005, pág. 33529)

Forventede årlige udgifter til ordningen eller det samlede individuelle støttebeløb, der ydes til virksomheden: De forventede årlige udgifter er på 2 200 000 EUR

Maksimal støtteintensitet:

— Investeringer i landbrugsbedrifter: støtteintensiteten bliver på højst 50 % af investeringen med en øvre grænse på 180 000 EUR

— Flytning af bygninger i offentlighedens interesse: støtteintensiteten bliver således: — uden forbedring af anlæg kan den være på 100 % — hvis der foretages forbedring af anlæg kan støtteintensiteten være på 40 eller 50 %, afhængigt af landmandens hjemsted, og på 45 eller 55 % for unge landmænd, afhængigt af om de har hjemsted i en gunstigt eller ugunstigt stillet region — hvis der sker en produktionsforøgelse, kan støtteintensiteten være på 40 % eller 50 % afhængigt af landmandens hjemsted og på 45 % eller 55 % for unge landmænd, afhængigt af om de har hjemsted i en ugunstigt eller gunstigt stillet region

— Etablering af unge landmænd: støtteintensiteten er på højst 50 000 EUR

— Forsikring af landbrugsproduktionen: støtteintensiteten er på højst 70 % af forsikringspolicen

— Særlig teknisk rådgivning: støtteintensiteten er på højst 1 500 EUR

— Forbedring af fødevarekvaliteten: støtteintensiteten er på højst 100 % det første år og på 80 % det andet

— Investeringer med henblik på miljøbeskyttelse og forbedring af hygiejne og dyrevelfærd: intensiteten er på højst 65 % af investeringen med en grænse på 20 000 EUR

— Investeringer i landskabsbevarelse: støtteintensiteten er på højst 90 % af investeringen med en grænse på 20 000 EUR

— Forarbejdning og afsætning af landbrugsprodukter: støtteintensiteten er på højst 30 % af investeringen med en grænse på 100 000 EUR

— Spredning af aktiviteterne i landbrugsmiljøet: støtteintensiteten er på 35 % af investeringen med en grænse på 60 000 EUR

— Afløsning af arbejdskraft i et fastsat tidsrum: støtteintensiteten er på højst 70 % af afløsningens samlede omkostninger med en grænse på 46 EUR om dagen

— Investeringer i boligforbedring: støtteintensiteten er på højst 20 % af investeringen med en grænse på 9 000 EUR

Iværksættelsestidspunkt:

Ordningens eller den individuelle støttes varighed:

Støttens formål: Investeringer i landbrugsbedrifter (artikel 4). Der gives støtte til investeringer med følgende formål:

Forbedring af landmænds og landarbejderes leve- og arbejdsvilkår. De pågældende investeringer skal dreje sig om forbedring af landbrugsmetoder og opgaver, der udføres på landbrugsbedriften.

Forbedring af produktionens kvalitet og tilrettelæggelse af den efter markedets krav samt eventuelt indførelse af Fællesskabets kvalitetsstandarder og spredning af landbrugsaktiviteterne ved hjælp af investeringer i klassificering, konditionering, fremstilling, forarbejdning og afsætning af landbrugsprodukter fra den egentlige bedrift.

Tilpasning af bedrifterne for at formindske produktionsomkostningerne, spare energi eller vand eller indføre nye teknologier, herunder informationsteknologi og telematik.

Opfyldelse af nyligt indførte standarder for miljø, hygiejne og dyrevelfærd (som er trådt i kraft inden for et år før ansøgningen)

Forbedring af hygiejneforholdene på kvægbedrifter og forbedring af dyrevelfærden, beskyttelse og forbedring af jorden, af plantedækket og af miljøet.

Investeringer i følgende aktiviteter er ikke støtteberettigede:

Køb af jord, undtagen i de tilfælde, som er fastsat i artikel 16 i kongeligt dekret 613/2001 af 8. juni

Køb af maskiner og enhver form for redskaber, medmindre det drejer sig om en førstegangsanskaffelse eller en anskaffelse i forbindelse med udvidelse af bedriftens areal eller omstilling af dens produktion, og dette er nødvendigt for dens bæredygtighed

Spredning af produktionsaktiviteterne på grundlag af landbrugsturisme, jagt og håndværk

Anskaffelse af køretøjer

Erhvervelse af produktionsrettigheder

Simpel erstatning, udskiftning eller fornyelse af bedriftsfaktorer

Investeringer og produktionssektorer, som er underkastet begrænsningerne i punkt 4 i bilag I til kongeligt dekret 613/2001 af 8. juni.

Flytning af bygninger i offentlighedens interesse (artikel 6): de støtteberettigede omkostninger er omkostninger i forbindelse med flytningen (nedbrydning, flytning og genopbygning).

Etablering af unge landmænd (artikel 8): de støtteberettigede omkostninger er investeringer med følgende formål: bistand til samtlige investeringsomkostninger for at lette unge landmænds adgang til førstegangsejerskab af landbrugsbedrifter, som vil blive prioriterede.

Forsikring af landbrugsproduktion (artikel 11): der tilskyndes til anvendelse af landbrugsforsikringer i Catalonien, og de vil blive anvendt i overensstemmelse med de planer for årlige kombinerede landbrugsforsikringer, som centraladministrationen har godkendt.

Særlig teknisk rådgivning (artikel 14): der tilskyndes til særlige rådgivningstjenester med sigte på de enkelte bedrifters produktionsretning.

Forbedring af fødevarekvaliteten (artikel 13): der tilskyndes til udvikling af kvalitetslandbrugsprodukter, som adskiller sig i kraft af deres oprindelse eller forarbejdning. Der gives støtte til udgifter i forbindelse med registrering eller med de årlige kvoter i de første fem år og, i aftagende form, i forbindelse med det tilsvarende tilsynsråd eller til attesteringsudgifter, hvis det drejer sig om »Q-mærket«.

Investeringer i miljøbeskyttelse og forbedring af hygiejne og dyrevelfærd (artikel 4, stk. 3, litra d): fremme af investeringer, som indebærer en forøgelse af udgifterne i forbindelse med beskyttelse og forbedring af miljøet, forbedring af de hygiejniske forhold på kvægbedrifter eller fremme af dyrevelfærd. De støtteberettigede omkostninger er investeringer med følgende formål:

Opfyldelse af nyligt indførte minimumsstandarder for miljø, hygiejne og dyrevelfærd (som er trådt i kraft inden for et år før ansøgningen).

Forbedring af de hygiejniske forhold på kvægbedrifter og forbedring af dyrevelfærd, beskyttelse og forbedring af jorden, plantedækket og miljøet.

Investeringer i landskabsbevarelse (artikel 5): der tilskyndes til investeringer, der indebærer bevarelse af kulturarven som f.eks. arkæologiske eller historiske mindesmærker. De støtteberettigede omkostninger er omkostninger i forbindelse med udførelse af følgende aktiviteter:

Anvendelse af landskabsarkitektoniske kriterier ved forbedring eller opførelse af landbrugsbygninger eller landbrugsanlæg.

Bevarelse og vedligeholdelse af traditionelle landbrugsbygninger.

Istandsættelse af stengærder, som er i dårlig bevaringstilstand.

Bevarelse af bedriftens omgivelser ved hjælp af vedligeholdelse af randbevoksning, hegn og små isolerede skovbevoksninger.

Træplantning for at inddrage og/eller skjule bygninger, der anses for iøjnefaldende.

Ændring eller harmonisering af indhegningssystemer.

Oprensning af ukontrollerede lossepladser.

Flytning eller forbedring af containere eller andre iøjnefaldende elementer.

Istandsættelse, udskiftning eller nedrivning af bygninger, som er i dårlig stand eller ude af brug.

Også andre investeringer, som ikke er medtaget i disse punkter, kan få støtte, forudsat de ifølge det organ, som skal bedømme ansøgningerne, opfylder denne foranstaltnings formål.

Forarbejdning og afsætning af landbrugsprodukter (artikel 7): der tilskyndes til forøgelse af konkurrencedygtigheden og merværdien ved hjælp af investeringer i sektorerne for forarbejdning og afsætning af landbrugsprodukter. Blandt de støtteberettigede omkostninger er opførelse og erhvervelse af fast ejendom undtagen køb af jord, køb af maskiner og nyt udstyr.

Spredning af aktiviteterne i landbrugsmiljøet (artikel 4, stk. 3, litra e): der tilskyndes til at udnytte landbrugsbedriftens økonomiske alternativer, fremme turisme og håndværksarbejde uden for fødevarefremstillingen i landbrugsmiljøet, for at disse aktiviteter kan blive en supplerende indtægtskilde til landbruget. Blandt de støtteberettigede omkostninger er

opførelse, erhvervelse eller forbedring af fast ejendom

køb eller leje-køb af nye maskiner eller nyt udstyr, herunder computersoftware

generalomkostninger op til højst 12 % af de tidligere omkostninger.

Afløsning af arbejdskraft i et bestemt tidsrum (artikel 14, stk. 2, litra b)): der tilskyndes til forbedring af arbejds- og livskvaliteten for landmænd med landbrug som hovederhverv ved hjælp af støtte til tjenesteydelser, der går ud på at afløse bedriftens indehaver og ansatte i tilfælde af sygdom, barsel, ferie eller ugentlige fridage.

Investeringer i boligforbedring (artikel 4): der tilskyndes til investeringer i landbrugsboliger, forudsat de er knyttet til bygninger, der tjener eller supplerer landbrugsformål, og de er anbragt i en landbrugsbebyggelse med under 3 000 indbyggere, eller det drejer sig om boliger uden for byzonen.

Berørt(e) sektor(er): Støtteordningen gælder for alle landbrugets delsektorer samt for produktion, forarbejdning og afsætning

Den støttetildelende myndigheds navn og adresse:

Departament d'Agricultura, Ramaderia i Pesca Generalitat de Catalunya Gran Via de les Corts Catalanes 612-614 E-08007 Barcelona

Internetadresse: https://www.gencat.net/diari_c/4424/05186151.htm

Andre oplysninger: Støttemodtagerne er virksomheder, som er SMV i overensstemmelse med definitionen i bilag I til Kommissionens forordning (EF) nr. 70/2001 af 12. januar 2001 om anvendelse af EF-traktatens artikel 87 og 88 på statsstøtte til små og mellemstore virksomheder, senest ændret ved Kommissionens forordning (EF) nr. 364/2004 af 25. februar 2004.